IMagn 35
Region: Asia Minor — Caria 

[επι] αρχοντων λυκινου του λυκου φαλακριωνος τ[ου ------]κρατου το[υ] [ευ]ηθιδα γραμματεος τιμωνος του σωτακου ιερο[ποιου φι]λισκου του αν[δρ]ομηδους πρεσβευταν παραγενομενων παρα του [δ]αμου του μαγνητων [τω]ν επι μαιανδρου των δε αυτων αρχιθεωρου σωσικλεος του διοκλε[ο]ς και θεωρων αριστοδαμου του διοκλεος διοτ[ι]μου του μηνοφιλου [κ]αι το τε ψαφισμα αποδοντων και εμφανιζοντων ταν τε τας αρτεμι[το]ς επιφανειαν και τας γεγενημενας υπο των προγονων αυτων εν τους [ε]λλανας ευεργεσιας και εν το ιερον το εν δελφοις δια τε των του θεου [χ]ρησμων και δια τωμ ποιηταν και δια τωμ ψαφισματων των υπαρχον[τ]ων αυτοις παρα ταις πολιοις καλων τε και ενδοξων και παρακαλουντων αποδεξασθαι ταν τε θυσιαν και ταν εκεχηριαν και τον αγωνα ον τιθεντι ται αρτεμιτι ται λευκοφρυηναι στεφανιταν ισοπυθιον ταις τιμαις εμφανιξαντων δε και περι τας οικειοτατος τας υπαρχουσας μαγνητοις ποτι κεφαλλανας κατα ταν συγγενειαν ταμ μαγνητος και κεφαλου του δηιονος μετα πασας φιλοτιμιας οπως ουν και α πολις των σαμαιων φαινηται συναυξουσα τας των θεων τιμας καθως πατριον εστιν σαμαιοις δεδοχθαι ται πολει των σαμαιων επαινεσαι μεν τον δαμον τομ μαγνητων επι τε ται ποτι τους θεους ευσεβειαι και επι ται ποτι τους σαμαιους ευνοιαι και καλειν τον δαμον τομ μαγνητων εμ προεδριαν διονυσιοις και εν ταν θυσιαν και τον αγωνα του κεφαλου ον τιθητι α πολις ευσεβειας ενεκεν και ευεργεσιας τας τε εν το ιερον το εν δελφοις και εν τους αλλους ελλανας δεχεσθαι δε και τον αγωνα ον τιθεντι ται αρτεμιτι ται λευκοφρυηναι στεφανιταν ισοπυθιον ταις τιμαις καθως επαγγελλον ο τε αρχιθεωρος και οι θεωροι ειμεν δε αυτων ταν τε πολιν και ταν χωραν ιεραν και ασυλον καθως ο απολλων ο εν δελφοις ανιερωσεν αποστελλειν δε και θεωρους εμ μαγνησιαν οιτινες συνθυσουντι ταν θυσιαν και συναυξησουντι τας τιμας ται θεωι επαινεσαι δε τον τε αρχιθεωρον και τους θεωρους και ειμεν προξενους και ευεργετας τας πολιος τω[ν] σαμαιων σωσικλεα αριστοδαμον διοτιμον επειδη διελεγεν τε και παρε[π]εδαμησαν αξιως τας τωμ μαγνητων πολιος και τας των σαμαιων και υπαρχειν αυτοις παντα τα φιλανθρωπα παρα τας πολιος οσα και τοις λοιποις προξενοις και ευεργεταις δομεν δε τοις θεωροις ενεκεχηρον αργυριου ημιμναιον και ενεστιον οιν καλεσαι δε αυτους και επι ξενια εμ πρυτανειον επι ταν κοιναν εστιαν ελεσθαι δε και θεαροδοκον τον υποδεξομενον τας παραγινομενας θεωριας παρα τωμ μαγνητων α[ιρε]θη [κ]λευφανης σιμακο[υ]. το δε ψαφ[ι]σμα τουτο αναγραψαι εν σταλαν και ανα[θεμε]ν [τ]ους αρχοντας εν ται αγοραι παρα το ιερον τας αρτεμιτος καταχωριξαι δε και εν τους νομους τους τε αρχοντας και τους νομογραφους παραπεμψαι δε αυτους εν ιθακαν. κατα τα αυτα δε εψηφισαντο παλεις [κ]ρανιοι [πρω]νν[οι ].